Luiggi Tencu

Luiggi Tencu (o Luigi Tenco n talianu) nascìu a Cassine lu 21 di marzu dû 1938 e murìu a Sanremu lu 27 di jinnaru dû 1967. Fu un cantauturi talianu, ma iddu prifiriva chiamàrisi cumpusituri. Hà avutu midenna n'espirienza ùnica cumu atturi cinematugràficu.
La sò morti, attribbuita giniralmenti a suicìdiu mentri s'attruvava a Sanremu pi participari ô Festival dâ canzuni taliana, fu pi tantu tempu avvolta d'un vilu di misteru. È sipultu nnû cimiteru di Ricaldone.

 Biografìa 
 Li nizzî 
Nun canuscìu mai lu patri, Giuseppi, ca morsi 'n circustanzi mai chinamenti chiariti prima ca iddu nascissi. Arcuni vucìaAldo Fegatelli Colonna, Luigi Tenco. Vita breve e morte di un genio musicale, ISBN 88-04-50087-5, pag. 23-25 affìrmanu ca Giuseppi nun era comunqui sò patri, e ca Luiggi fussi lu fruttu di 'na rilazzioni extracuniugali dâ matri, Tresa.

Trascursi la prima nfanzia tra Cassine e Ricaldone (paisi origginariu dâ matri) finu ca, nnû 1948, la famigghia si trasfirìu 'n Liguria, 'n prima a Nervi e poi a Gènuva, unni la matri aprìu un nigozziu di vini. Friquintò, cû discritu profittu, prima lu liceu clàssicu pi poi trasfirìrisi ô liceu scintìficu.

Duranti dd'anni funnò un gruppu musicali, la Jerry Roll Boys Jazz band (cumposta di Danilo Dègipo â battirìa, Brunu Lauzi ô banjo, Alfred Gerard â chitarra e iddu stissu ô clarinettu). Siguìu la custituzzioni dû gruppu li Diavoli del Rock cu Roy Grassi e Ginu Paoli.

Iscrìttusi â facultà di Ncignirìa, passò poi a chidda di Scenzi Pulìtichi. 'N stu pirìudu trasìu a faciri parti dû Modern Jazz Group di Mariu De Sanctis. Cu Marcellu Minerbi e Luiggi Coppola funnò un trìu, difinìtu schirzusamenti Trio Garibaldi, ca durò sulu na vintina di jorna.

Lu sò esordiu discugràficu cû gruppu I Cavalieri risali ô 1959. Lu gruppu - dû quali facìvanu parti Gianfrancu Reverberi, Pàulu Tomelleri, Enzu Jannacci e Nandu De Luca - ncidìu lu 45 giri Mai, siguìtu di n'àutru sìngulu, Mi chiedi solo amore. Fù 'n stu pirìudu ca Tencu aduttò lu psiudònimu di Gigi Mai.

Noti

 Culligamenti a siti sterni 
 MySpace - SpaceTributo Ufficiali dû Cantauturi
 TV TENCO
 Luigi Tenco 60's - La verde isola - Situ fattu di suli amici
 Testi dî canzuni
 "Il Binario" di l'amici di Luiggi Tencu
 Situ amatoriali - Apprufunnimentu
 Il mio regno - Apprufunnimentu
 Tenco a Tempo di Tango - 'U Musical di Carlu Lucarelli cu Adorfu Margiotta e Mascia Foschi
 Na biografìa di Luiggi Tencu
 Ricinzioni dû discu Danza di una ninfa sul sito Jazzitalia
 Prugramma Stanza dello Scirocco

Tenco
Tenco, Luigi
Tenco, Luigi
Tenco, Luigi
Tencu, Luiggi